نور جنکشن ریلوے اسٹیشن

نور جنکشن ریلوے اسٹیشن اسلام آباد، پاکستان میں واقع ہے۔ پشاور جاتے ہوئے راولپنڈی سے اگلا اسٹیشن ہے۔ یہ اسٹیشن پاکستان کا واحد جنکشن جہاں کسی بھی ریل گاڑی کا سٹاپ نہیں ہے۔ نور جنکشن، مارگلہ ریلوے اسٹیشن اور اسلام آباد کیرج فیکٹری کے لیے ہے ۔

 تاریخ 
نورجنکشن اسلام آباد کے I-12 سیکٹر میں کرنل شیر خان روڈ پر راولپنڈی ریلوے اسٹیشن اور مدینہ الحجاج ریلوے اسٹیشن کے درمیان واقع ہے جسے 1969 میں تعمیر کیا گیا تھا۔یہ پاکستان کا واحد جنکشن ہے جہاں کسی بھی ریل گاڑی کا شیڈول سٹاپ نہیں ہے۔

 نام 
اس ریلوے اسٹیشن کا نام پاکستان فضائیہ کے ائیر مارشل نور خان کے نام پر رکھا گیا ہے جنھوں نے 1941ء سے 1971ء تک فوج میں خدمت انجام دی اور فضائیہ کے سربراہ رہے۔ 1965ء کی جنگ میں دادِ شجاعت دی۔

 مجوزہ اسلام آباد–مظفر آباد برانچ ریلوے لائن 
نور جنکشن سے مارگلہ ریلوے لائن کو 1979میں نور جنکشن سے مظفرآباد (آزاد کشمیر ) تک 128 کلومیٹر طویل ریلوے لائن بچھانے کا منصوبہ بنایا گیا جس پر اسلام آباد کے مارگلہ ریلوے اسٹیشن تک تو کام ہوا لیکن اس کے بعد 1980 میں اس منصوبے پر کام رک گیا جسے دوبارہ 2016 میں محکمہ ریلوے نے شروع کرنے میں دلچسپی لی اور منصوبے پر تعمیر سے قبل پلاننگ اور دیگر مراحل کو مکمل کیا گیا اس کے بعد تاحال معلوم نہیں ہو سکا یہ منصوبہ کب شروع ہوگا۔ اگر یہ منصوبہ شروع ہوجاتا ہے تو یہ ریلوے لائن نور جنکشن سے مارگلہ ریلوے اسٹیشن، بارہ کہو، مری، بھوربن کے بعد دریا جہلم کے متوازی چلتا ہوا کوہالہ میں دریا جہلم کو پار کر کے مظفرآباد تک جائے گا۔

موجودہ ایکٹو لائن

 نور ریلوے اسٹیشن
 اسلام آباد ریلوے اسٹیشن
مجوزہ لائن

 بہارہ کہو
 سمبلان
 کھجوت
 مری
 بھوربن
 دیول شریف
 بیروٹ
 کوہالہ
 مظفرآباد

 مزید دیکھیے 
 پاکستان ریلویز
 ریلوے اسٹیشن

 حوالہ جات 

 بیرونی روابط 
 پاکستان ریلوے کی ویب گاہ 

زمرہ:پاکستان کے ریلوے اسٹیشن
زمرہ:اسلام آباد دارالحکومت علاقہ میں ریلوے اسٹیشن
زمرہ:کراچی-پشاور ریلوے لائن پر واقع ریلوے اسٹیشن
زمرہ:ویکی ڈیٹا سے مطابقت رکھنے والی مختصر تفصیل
زمرہ:ضلع راولپنڈی میں ریلوے اسٹیشن